  Майя Бывальцева Сюмси ёросын (Ува – Сюмси) – Силино – Коӵо-Юс (Верх-Юс) гуртозь сюреслэсь ветлыны луонтэм кык люкетъёссэ тупатъязы. Со сярысь «Удмуртавтодор» огазеяськон «ВКонтакте» мерлыко вотэсысь огиназ ивортӥз. «Опорный план дорожной деятельности» элькун программа улсын сюреслэсь оглом 5 иськемзэ выльдӥзы (км 3+400-км 7+000 но км 7+800-км 9+200) Ӧнерчиос сюрес урдсысь куакъёсты но вечи писпуосты коразы, канаваосты муромытӥзы, ву кошкон гумыосты сузязы. Сюресэз ӵошкытатӥзы, лазег интыосы ватсаса сюй кисьтӥзы. Вылзэ векчиятэм изэн, луоё кӧльыен шобыртӥзы. Тодэ вайытом, азьвылгес Якшур-Бӧдья ёросын элькун программая Якшур-Бӧдья – Красногорск сюреслэсь ветлыны луонтэм люкетсэ тупатъязы. Тегъёс: Авто Сюмси Удмуртия сюресъёс гуртсюресъёс тупатъянужъёс  